CELEX: 32016D0787
Language: ro
Date: 2016-05-18 00:00:00
Title: Decizia de punere în aplicare (UE) 2016/787 a Comisiei din 18 mai 2016 de stabilire a unei liste prioritare a aditivilor conținuți în țigarete și tutun destinat rulării în țigarete care fac obiectul obligațiilor sporite de raportare [notificată cu numărul C(2016) 2923] (Text cu relevanță pentru SEE)

20.5.2016   
            
            
               RO
            
            
               Jurnalul Oficial al Uniunii Europene
            
            
               L 131/88
            
         DECIZIA DE PUNERE ÎN APLICARE (UE) 2016/787 A COMISIEI
   din 18 mai 2016
   de stabilire a unei liste prioritare a aditivilor conținuți în țigarete și tutun destinat rulării în țigarete care fac obiectul obligațiilor sporite de raportare
   
      
         [notificată cu numărul C(2016) 2923]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2014/40/UE a Parlamentului European și a Consiliului din 3 aprilie 2014 privind apropierea actelor cu putere de lege și a actelor administrative ale statelor membre în ceea ce privește fabricarea, prezentarea și vânzarea produselor din tutun și a produselor conexe și de abrogare a Directivei 2001/37/CE (1), în special articolul 6 alineatul (1),
   întrucât:
   
               (1)
            
            
               Articolul 6 alineatul (1) din Directiva 2014/40/UE prevede adoptarea de către Comisie a unor acte de punere în aplicare pentru stabilirea și actualizarea unei liste prioritare de aditivi conținuți în țigarete și tutun destinat rulării în țigarete. Același articol prevede, de asemenea, o obligație de raportare pentru aditivii enumerați în respectiva listă prioritară. Statele membre solicită producătorilor și importatorilor de țigarete și tutun destinat rulării în țigarete să efectueze studii cuprinzătoare privind aditivii conținuți în acele produse care au fost incluse pe lista prioritară.
            
         
               (2)
            
            
               Lista prioritară ar trebui stabilită pe baza datelor disponibile, care indică faptul că un aditiv poate contribui la toxicitatea, potențialul de dependență și proprietățile cancerigene, mutagene sau toxice pentru reproducere (denumite în continuare „proprietăți CMR”) ale țigaretelor și ale tutunului destinat rulării în țigarete, poate determina o aromă caracteristică sau poate facilita inhalarea sau absorbția nicotinei.
            
         
               (3)
            
            
               De asemenea, aditivii prevăzuți în listă ar trebui să se numere printre cei cel mai frecvent utilizați în țigarete și în tutunul destinat rulării în țigarete, astfel cum este raportat în conformitate cu articolul 5 din Directiva 2014/40/UE. Având în vedere că obligațiile de raportare menționate la articolul 5 vor intra în vigoare doar la data în care Directiva 2014/40/UE devine aplicabilă, este necesar să se stabilească o primă listă a substanțelor pe baza datelor primite de la statele membre în temeiul Directivei 2001/37/CE a Parlamentului European și a Consiliului (2).
            
         
               (4)
            
            
               La identificarea aditivilor care vor fi incluși pe lista prioritară, s-a ținut cont, de asemenea, de un aviz științific emis de Comitetul științific pentru riscuri sanitare emergente și noi (CSRSEN) (3).
            
         
               (5)
            
            
               Aditivii pot exista în mai multe forme diferite. Pentru a facilita identificarea acestora, este necesar să se precizeze pentru fiecare aditiv inclus pe listă formula sa chimică, dacă este cazul, și numerele CAS (Serviciul de catalogare a substanțelor chimice) ale diferitelor forme în care aditivii pot fi întâlniți în produsele din tutun.
            
         
               (6)
            
            
               În vederea îndeplinirii obligației lor de a se asigura că producătorii și importatorii de țigarete și tutun destinat rulării în țigarete prezintă studii cuprinzătoare privind aditivii incluși pe listă, statele membre ar trebui să aibă posibilitatea de a solicita ca aceste studii să fie prezentate urmând un format și o metodologie uniforme. O abordare coordonată pentru elaborarea și prezentarea acestor studii facilitează analiza datelor și asigură comparabilitatea. Pentru a se asigura că statele membre beneficiază de timp suficient pentru a elabora protocoalele de studiu, fără a limita timpul acordat producătorilor și importatorilor pentru efectuarea studiilor, prezenta decizie ar trebui să se aplice doar de la 1 ianuarie 2017. Prin urmare, în conformitate cu articolul 6 alineatul (4) din Directiva 2014/40/UE, producătorii și importatorii ar trebui să aibă doar obligația de a prezenta rapoarte consolidate privind prima serie de aditivi identificați până la 1 iulie 2018.
            
         
               (7)
            
            
               Măsurile prevăzute în prezenta decizie sunt conforme cu avizul comitetului menționat la articolul 25 din Directiva 2014/40/UE,
            
         ADOPTĂ PREZENTA DECIZIE:
   Articolul 1
   Obiect
   Lista prioritară a aditivilor prevăzuți la articolul 6 din Directiva 2014/40/UE este stabilită în anexa la prezenta decizie.
   Articolul 2
   Aplicare
   Prezenta decizie se aplică de la 1 ianuarie 2017.
   Articolul 3
   Destinatari
   Prezenta decizie se adresează statelor membre.
   
      Adoptată la Bruxelles, 18 mai 2016.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 127, 29.4.2014, p. 1.
   
      (2)  Directiva 2001/37/CE a Parlamentului European și a Consiliului din 5 iunie 2001 privind apropierea actelor cu putere de lege și a actelor administrative ale statelor membre în materie de fabricare, prezentare și vânzare a produselor din tutun (JO L 194, 18.7.2001, p. 26).
   
      (3)  CSRSEN: Aditivii utilizați în produsele din tutun, 25 ianuarie 2016. http://ec.europa.eu/health/scientific_committees/emerging/opinions/index_en.htm
   
      ANEXĂ
      
         Listă prioritară a aditivilor conținuți în țigarete și tutun destinat rulării în țigarete care fac obiectul obligațiilor sporite de raportare
      
      
                  Aditivul
               
               
                  Formula chimică
                  (dacă este cazul)
               
               
                  Numărul (numerele) CAS aplicabile substanței (listă neexhaustivă)
               
            
                  Carub
               
               
                   
               
               
                  9000-40-2, 84961-45-5
               
            
                  Cacao
               
               
                   
               
               
                  84649-99-0, 84649-99-3, 95009-22-6, 8002-31-1
               
            
                  Diacetil
               
               
                  C4H6O2
                  
               
               
                  431-03-8
               
            
                  Schinduf
               
               
                   
               
               
                  68990-15-8, 977018-53-3, 84625-40-1
               
            
                  Smochină
               
               
                   
               
               
                  90028-74-3
               
            
                  Geraniol
               
               
                  C10H18O
               
               
                  106-24-1, 8000-46-2
               
            
                  Glicerol
               
               
                  C3H8O3
                  
               
               
                  56-81-5
               
            
                  Guaiacol
               
               
                  C6H4(OH)(OCH3)
               
               
                  90-05-1
               
            
                  Gumă de guar
               
               
                   
               
               
                  9000-30-0
               
            
                  Lemn-dulce
               
               
                   
               
               
                  68916-91-6
               
            
                  Maltol
               
               
                  C6H6O3
                  
               
               
                  118-71-8
               
            
                  Mentol
               
               
                  C10H20O
               
               
                  2216-51-5, 15356-60-2, 89-78-1, 1490-04-6, 8006-90-4, 68606-97-3, 84696-51-5, 8008-79-5
               
            
                  Propilenglicol
               
               
                  C3H8O2
                  
               
               
                  57-55-6
               
            
                  Sorbitol
               
               
                  C6H14O6
                  
               
               
                  50-70-4
               
            
                  Dioxid de titan
               
               
                  TiO2
                  
               
               
                  13463-67-7, 1317-70-0